Wikidata Agathias
Res apud Vicidata repertae:
*Nativitas*: 536; Myrina  
*Obitus*: unknown value, 582; Constantinopolis mediaevalis  
*Patria*: Imperium Romanum Orientale  

Rex Byzantinus ludens. Scaenam simillimam iam Agathias saecula sex antea carmine descripserat.
**Agathias Myrinaeus**, nonnumquam **Scholasticus** agnominatus (Graece Ἀγαθίας ὁ Σχολαστικός; Myrinae natus anno circiter 532, mortuus inter annos 579 et 582) fuit poeta et rerum gestarum scriptor Byzantinus, amicus Pauli Silentiarii.

Filius fuit Memnonii rhetoris Pericleaeque qui Constantinopoli mortua erit dum Agathias annum aetatis tritum agebat. Ipse Myrinae et Constantinopoli educatus, Alexandriae eruditus est: hac in urbe terrae motus anni 551, quo Berytus fere deletus est, observavit. Eodem fere anno Constantinopolim rursus petivit ubi iuribus studuit. Ibidem advocatus laborabat dum opera litteraria et historica scripsit.

Libros poëticos novem "mythis eroticis fartos", atque nobis omnino deperditos, admodum iuvenis composuit et sub titulo *Daphniacorum* edidit.

Opere *Cycli*, anthologia poetica contemporanea octo in tomis collecta, inter primos fuit, qui florilegia Graeca confecerint. In qua collecta sunt propria poemata epigrammatave plus quam centum, insuper scripta amicorum coaevorumque, Pauli Silentiarii, Macedonii consulis, Damocharidis, Ioannis Barbucalli, Iuliani Aegyptii, aliorum: quibus addi debent "scholastici" plures, Arabius, Eratosthenes, Leontius, Theaetetus, Nilus, insuper "referendarius" Irenaeus, "antecessor" Iulianus, "domesticus" Rufinus. *Cyclus* per se deperditur sed plurima epigrammata ibi collecta in *Anthologia Palatina* servantur una cum praefatione metrica ab ipso Agathia scripta.

Conservantur etiam *Historiae* in quinque libros divisae, quibus, non sine sapore sed lingua nimium tumida res annorum inter 552 et 558 tradidit, Procopium secutus. Menander Protector vicissim opus Agathiae continuavit.

Agathiae *Historias* edidit Bonnae anno 1828 Bartholdus Georgius Niebuhr in *Corpus scriptorum historiae Byzantinae* et Lipsiae anno 1871 Dindorfius in tomo altero collectanei *Historici Graeci minores*.

Opera
-----

* annis 550 : *Daphniaca* (opus poëticum deperditum)
* annis fere 567/568 : *Epigrammata*; *Cyclus epigrammatum* a se aliisque compositorum
* usque in 579 : *Historiae*

Notae
-----

1. ↑  "*c.* A.D. 532": Cameron (1970) p. 1
2. ↑  De morte: Cameron (1970) p. 10
3. ↑  Paulus Silentiarius et Agathias in *Anthologia Palatina* 5.292-293 necnon alibi
4. ↑  Agathias in *Anthologia Palatina* 7.552
5. ↑  Agathias, *Historiae* 2.15-16
6. ↑  Agathias, *Historiae* 3.1
7. ↑  Agathias, *Historiae* praefatio 7; Agathias in *Anthologia Palatina* 6.80
8. ↑  Cameron et Cameron (1966); Cameron (1970) pp. 5-9, 12-29
9. ↑  Agathias, *Historiae* praefatio 8; Agathias in *Anthologia Palatina* 4.3
10. ↑  Agathias, *Historiae* praefatio 22

Bibliographia
-------------

* Barry Baldwin, "Agathias" in *Oxford dictionary of Byzantium* vol. 1 (Novi Eboraci: Oxford University Press, 1991) pp. 35-36
* Averil Cameron, *Agathias*. Oxonii: Clarendon Press, 1970; Exemplar mutuabile
* Averil Cameron, Alan Cameron, "The Cycle of Agathias" in *Journal of Hellenic Studies* vol. 86 (1966) pp. 6-25 JSTOR
* M.-L. Chaumont, "Agathias" (1984/2011) in *Encyclopaedia Iranica Online*
* Maria Elisabetta Colonna, *Gli storici Bizantini dal IV al XV secolo* (Napoli: Armanni, 1956) pp. 3-5
* M. Ites, ""Zur Bewertung des Agathias" in *Byzantinische Zeitschrift* vol. 26 (1926) pp. 273-285
* Begoña Ortega Villaro, "Some characteristics of the works of Agathias: morality and satire" in *Acta antiquitatis Hungariae* vol. 50 (2010) pp. 267-287

Nexus externi
-------------

|  |  |
| --- | --- |
|  | **Lexica biographica:**  • Большая российская энциклопедия • Gran Enciclopèdia Catalana • Deutsche Biographie |

* Res bibliographica apud Vicifontem Theodiscum
* Textus operum valde imperfectus in Augustana bibliotheca